ટ્રેડિશનલના પોશાક સાથે મોટી સાઈઝની બિંદી વધુ પસંદ કરાય છે. જો તૈયાર બિંદી લગાવો તો મોટી સાઈઝની લેવી અથવા જો ડિઝાઇનર બિંદી કરાવવા માગતા હોવ તો તૈયાર નાની બિંદી લગાવીને તેની આસાપસ વિવિધ પ્રકારની ટ્રેડિશનલ કે અન્ય અવનવી ડિઝાઇન કરી શકાય. તહેવાર કે પછી લગ્નપ્રસંગ માટે તૈયાર થવાનું હોય ત્યારે મોટા ભાગે કરાતી ડિઝાઇનર બિંદીમાં વ્હાઈટ, ગોલ્ડન, રેડ, ગ્રીન, યેલ્લો જેવા ટ્રેડિશનલ કલર વધુ પસંદ કરાય છે. ખાસ કરીને પરંપરાગત પોશાક સાથે નાની મરૃન રંગની તૈયાર ગોળ બિંદી લગાવી તેની આસપાસ વ્હાઈટ કે લાઈટ ગ્રીન કલરથી ડિઝાઇન કરવાનો ટ્રેન્ડ ઈન છે. યુવતીઓ વોટરપ્રૂફ બિંદી કરાવાનો આગ્રહ વધુ રાખે છે.